Helena Blehárová

Helena Blehárová (* 28. jún 1943, Žilina) je slovenská a česká speváčka.

Životopis 
So svojou speváckou kariérou začala v roku 1962 ako džezová speváčka. Profesionálne ju angažoval až legendárny kapelník Gustav Brom. Až počas svojho pôsobenia v Brne začala študovať spev na brnianskom konzervatóriu. S Orchestrom Gustava Broma potom úspešne vystupovala až do roku 1968, keď odcestovala spievať do zahraničia, kde strávila celkom dva roky.

Po svojom návrate do Česko-Slovenska v roku 1970 spolupracovala s mnohými česko-slovenskými tanečnými orchestrami i džezovými zoskupeniami.

Vo filmoch Dáma na kolejích a Hroch stvárnila rolu speváčky. Pôvodným povolaním je zdravotníčka.

Známe hity 
 ,,Čákám týždeň, čakám rok" (Albert Hammond/ Zoro Laurinc)
 ,,Hodina H" (Max Wittmann/ Vladimír Poštulka)
 ,,Sedmý pád" (Bob Dylan/ Jiří Vanýsek)
 Zúžba

Diskografia 
 1967: Obrať se s důvěrou – Helena Blehárová / Loutka – Yvonne Přenosilová – Supraphon, SP
 1968: La-la-la / Můj malý svět – Supraphon, SP
 1970: Divný pocit – Helena Blehárová / Volá trubky hlas – Alena Tichá a Jiří Duchoň – Supraphon, SP
 1971: Choď – Helena Blehárová a RT-Vox, zo súťaže Vyberte si pesničku, Tanečný orchester diriguje Bohumil Trnečka, produkcia  Ivan Úradníček, Miloš Lánik / Pieseň piesní – Ivan Krajíček – Supraphon 0 43 1116, SP
 1976: Helena Blehárová – Opus, LP
 2002: Ššš... – , CD
 2003: Gold – , CD

Kompilácie 
 1972: Chvilka pro písničku – Gustav Brom – Supraphon, LP
 A4 – Závrať – Helena Blehárová
 1973: Slovenské evergreeny – Opus, LP
 B5 – Do zajtra čakaj – Helena Blehárová
 1974: Bratislavská lýra '74 – Opus, LP, 
 B5. Skús namaľovať šum stromov – Helena Blehárová

Filmografia 
 1977 –  Štipku soli (TV film)
 1973 –  Hroch (Soňa)
 1968 –  Píseň pro Rudolfa III. (TV seriál)
 1965 –  Neobyčejná třída (speváčka)
 1966 –  Dáma na kolejích (speváčka)

Referencie

Zdroj 

Slovenské popové speváčky
České popové speváčky
Slovenské džezové speváčky
České džezové speváčky
České osobnosti slovenského pôvodu
Osobnosti zo Žiliny